Central, transportvogn 25 er på vej med 12 tilbageholdte.
Okay. Kom ind med dem.
Modtaget.
Hvorfor gør de det her?
Politiet støtter Korsjenko.
De statuerer et eksempel med dem, der stiller spørgsmål.
Bare gør, som de siger.
Ud!
Stille!
- Fart på! - Spred benene!
Hold hænderne frem!
Ansigtet ind mod muren!
Spred benene!
Ingen snak!
Stille!
KRISE I SOVJETUNIONEN
I disse timer har kampvogne omringet parlamentsbygningen i Moskva.
Nogle af dem føres af tropper, der er loyale over for de kommunistiske høge,
som har taget styringen i Sovjet.
Både forsvarets efterretningstjeneste
og CIA har i månedsvis advaret om, at Gorbatjovs dage ved magten var talte.
Sovjets forsvarsministerium manede til ro
og opfordrede borgerne til at blive inden døre, til situationen er løst.
Kuppets ansigt udadtil er en mand ved navn Fjodor Korsjenko, en erklæret nationalist,
der vil forkaste Gorbatjov-regimets korrupte, Vesten-venlige politik
og genindføre Sovjetunionens traditionelle marxistisk-leninistiske principper.
Han står i spidsen for en gruppe høge i det kommunistiske parti...
Præsidenten forventes at fordømme kuppet om lidt.
Vi må informere jer om, at Roscosmos og Stjernebyen...
Vi har ikke hørt fra dem i næsten seks timer.
Kommandør Poole, vores tanker går til vores russiske kammerater i Happy Valley.
Vi håber, deres kære er i god behold.
Pas på dig selv.
Svetlana, jeg ved, du har dine egne kanaler.
Har du kunnet få kontakt til nogen i Stjernebyen?
Min kommunikationsmand sender beskeder hvert tredje minut.
- Uden svar? - Det er ikke kun Stjernebyen.
Min far sender mig en besked hver lørdag.
Det er første gang, jeg ikke hører fra ham.
Det er det samme med Pavels kone og med Maksims søn, Antal.
Det er, som om Moskva bare er... forsvundet.
Jeg hader usikkerheden.
Det er jeg ked af, Sveta. Jeg ved, hvor svært det er.
Alle personlige videobeskeder fra kosmonauterne får førsteprioritet.
Det sørger jeg for.
Hvis du gerne vil udskyde øvelsen af asteroideindfangningen, gør vi det.
Nej, vi fortsætter som planlagt.
Godt.
Så du det?
Det er et stjerneskud.
Universet sender os en besked.
Universet sender ikke beskeder.
Hvor ved du det fra?
Det har ikke en bevidsthed. Det er ligeglad med os.
Det er bare en samling tilfældige partikler, der suser gennem et tomrum.
Det er da også en besked, ikke?
Hvad...
Hvad laver du her?
Det er en privat strand. Hvordan er du overhovedet kommet herhen?
Jeg gik bare ned ad stien ved siden af det monstrum af et hus.
Så du overså hegnet og skiltet "Ingen adgang. Privat"?
Så det er dit monstrum?
Så du ejer alt det, og det er ikke nok?
Vil du også gøre krav på havet?
- Jeg kan ringe til politiet. - Gør det bare, fascistsvin.
ADVARSEL PRIVAT EJENDOM
ADGANG FORBUDT DØRSALG FRABEDES
Vores forslag er ikke det typiske luftkastel
af et femårigt rumprojekt.
Det er gennemarbejdet og afprøvet.
Det er klaret. NASA har allerede støttet hele molevitten.
Hvad er det, man siger om rummet?
Hvert nye projekt er som at springe ud fra en klippe og bygge et fly på vejen ned.
Vi taler om et af de mest nyskabende,
delvist selvstyrende og decideret smukke projekter, NASA har støttet.
Vi kalder det Mars S.E.E.K.E.R.
En delvist selvstyrende robot,
der kan udforske lavatunneller på Mars og lede efter beviser på liv i grundfjeldet.
Gammaprototypen er blevet henlagt hos NASA.
Gamma er den tredje af en planlagt gruppe på mellem seks og 12 S.E.E.K.E.R.e.
Finansieringen...
Vil gå til plads i lastrummet på fremtidige Mars-missioner.
Og en mindre kontrolstation i Happy Valley.
Og finansieringen af et fuldtidsteam, der skal køre projektet på Mars.
For at finde de tegn på liv, der engang fandtes og måske stadig findes.
Kelly, lad mig lige stoppe jer.
Glimrende fremlæggelse, men vi har adskillige andre projekter...
På helt samme område.
Det passer ikke til vores profil.
Jeg kan godt lide jeres entusiasme, men for at være helt ærlig
kan vi ikke løbe sådan en økonomisk risiko lige nu.
UDFORSKNING AF UNDERGRUNDEN PÅ ANDRE PLANETER VED HJÆLP AF ROBOTTER
- Det... - ...var nedtur.
Hvad er 200 millioner for et selskab med større omsætning end staten Texas?
Jeg kan komme på en, der har en tilsvarende formue.
- Tror du, han er med på den? - Det må vi finde ud af.
Kan du lide det? Det er vildt nemt. Det hedder Pixel Paint.
Så runder vi af.
Okay.
Mor siger, jeg skal stoppe. Du sender mig en Mars-sten, ikke? Jeg elsker dig, far.
Farvel.
Okay. Hej.
Sarah er hjemme hos Melinda.
Beklager. Jeg troede, hun nåede hjem i tide.
Men der er noget, vi må tale om.
Min søster siger, at der kan være et job til mig i det firma, hun arbejder for,
oppe i Boise. Jeg har set den seneste indbetaling.
Du må være lige så frustreret over det, som jeg er.
Men noget må der gøres, for det her duer ikke.
Du er mange millioner kilometer væk,
og hvis du ikke kan tjene så meget, som du troede, så...
Hvad laver du så overhovedet deroppe, Miles?
Vi tales ved senere.
Post hjemmefra?
Ja.
At dømme ud fra dit triste fjæs var det vist pragtfuldt.
Jeg troede bare, det blev anderledes heroppe, men det er sgu det samme.
Du er heldig. Ved du, hvor meget videopost jeg fik i sidste måned?
Nul komma nul.
Seriøst?
- Har du familie dernede? - Min mand.
Jeg mener min eksmand.
Han fik sig en ekspresskilsmisse. Ti dage før afgang.
Pis. Det er jeg ked af.
Nej. Han ville have børn, og jeg ville til Mars.
Men skal vi ikke drukne vores sorger?
Du skal gribe den.
Hvor meget tjener Ilja mon på at skaffe ting til alle de folk?
Lad os se. I sidste uge gav jeg ham 20 dollar for tamponer,
som er bedre end det bras, basen sælger.
Jeg gav ti dollar for bomuldstrusser. Tre dollar for drinks.
Bare på mig tjener han 40-50 dollar om måneden.
Det kan du gange med antallet af personer, du ser her hver dag.
Så ja, han tjener en ordentlig røvfuld penge.
Vil du have en til?
- Hvis du giver. - Ja da.
- Hvad? - To til, tak.
De er på vej. I har citron, ikke?
Du har regnet den godt ud her, Ilja.
Bortset fra det skide destillationsapparat. Det er så langsomt.
Men det lærer du, min ven. Bare giv det lidt tid.
Det ved jeg ikke. Jeg tjener 1000 for lidt om måneden, og min kone er utilfreds.
Helios er et lorteforetagende. En flok grådige snydepelse.
Jeg arbejdede for dem i 15 år. Først på Månen og nu her.
En dag sagde jeg til mig selv:
"Fint nok. Snyder I? Det kan jeg også gøre, bare bedre."
Da jeg startede på Månen, var det i det små.
Whisky, cigaretter, lidt porno.
Kun de eksklusive ting. Playboy, Penthouse.
Men det var et svært marked.
Her går forretningen meget bedre.
Fedt nok, mand. Hvad med NASA? Ved de det?
Jeg er altid meget forsigtig.
Ham, der tog over efter mig på Månen,
blev opdaget. De sigtede ham for skatteunddragelse.
Den kraftidiot.
Ilja, har du nogensinde brug for...
Har du brug for hjælp? At nogen giver en hånd med?
Jeg foretrækker at arbejde alene.
Jeg må som sagt være forsigtig.
Det forstår jeg godt. Jeg tænkte bare...
Brug nu hjernen lidt.
Ved du ikke, hvad Miles' funktion er?
Han reparerer klimaanlæg over hele basen.
På områder med begrænset adgang. Både nede og oppe.
- Derfor har han... - Et grønt adgangskort.
Har har adgang til steder, hvor du ikke kan komme.
Men hvad ved jeg?
Okay.
Måske kan vi prøve det.
Mød mig i morgen ved lastluge B.
Det er i orden.
Tak.
For hvad? Jeg påpegede bare det åbenlyse.
- Ja. - Men du skylder en omgang til.
Vi leverer til efterspørgslen.
Husk, at det handler om kundeservice. Smil, men ikke alt for bredt.
Bare et lille smil. Og se kunden i øjnene.
De skal tænke på os, når de mangler noget.
En, to eller tre?
De skal føle sig hjemme.
Her. Skriv det hele ned.
Altid med blyant. Ingen computer.
Hvilken vare og antallet. Altid nøjagtigt.
Jeg tager imod bestillingen og sender den ned til Jorden.
Min makker dernede skaffer varen og får den med på skibet.
Hvordan fungerer det? Har du et hemmeligt rum i lastrummet?
Det væsentligste først, Milos. Hver ting til sin tid.
UNDERETAGE 3
Hej, Ilja.
TAK
Du skal altid først bede om betalingen.
Så afleverer du pakken.
Sig til, hvis der er andet, du mangler.
Du skal altid smile. Bredere smil. Godt.
Ovenpå skal du være mere forsigtig. Det møgsvin Palmer har et horn i siden på mig.
Så vær venlig.
Vær hurtig.
Ind og ud igen. Tik tak.
Hvad så, Miles?
Tak, mand.
INDBETAL
INDFØR VALUTA
INDBETALING LYKKEDES
Du skal tænke anderledes, Milos.
Ser du, at nogen mangler noget...
...antyder du, at du måske kan løse det.
Du skal altid tænke fremad. Intet er gratis.
Det er den russiske måde.
Sig det.
Vi nærmer os nul i relativ hastighed.
Når vores spin matcher sammenkoblingsplatformens,
får jeg os rettet ind.
Okay. Så matcher vores spin fint.
Ranger, her er Happy Valley.
I har grønt lys til at fortsætte med sammenkoblingstesten.
Modtaget.
Jeg ville hellere danse med en rigtig asteroide.
Det er lige på vippen. Vi nærmer os stabilt med en meter i sekundet.
Tredive meter.
Vi har en måling på 12168.
Styretøjet reagerer langsomt.
Femten meter.
Sveta, du har øvet i simulatoren hele ugen.
Vil du prøve det rigtigt?
Ja, kommandør.
Du har styringen.
Jeg har styringen.
Okay. Ti meter.
Hold igen med translationen. Giv plads til forsinkelsen.
Fire meter. Vi nærmer os platformens sammenkobling.
En meter. Stille og roligt.
RETTET IND
Sammenkobling gennemført.
Flot klaret, Sveta. Flot klaret.
Det er en fejltagelse. Jeg er canadisk statsborger.
Videre!
Klokken er 12.13.
Forhørslokale 7.
Politikommissær Stepan Gura.
Afhøring af Margaret Reynolds.
Jeg tror, der er tale om en misforståelse.
Jeg stod ved en aviskiosk for at købe en avis, da...
Ms. Reynolds, De er ikke dårlig til russisk, men...
...men lad os tale på Deres modersmål, ikke?
Jo, det vil være bedre. Hvis De vil ringe til mit konsulat...
Det skal vi nok, men først har jeg nogle spørgsmål.
Hvad er Deres profession?
Jeg er erhvervskonsulent.
Jeg bistår ved forretningsaftaler mellem firmaer i Sovjet og Vesten.
De ved naturligvis godt, at udlændinge, der tager del i antistatslige aktiviteter,
kan straffes efter russisk lov?
Ja, men jeg har ikke overtrådt nogen...
De blev anholdt som deltager i en ulovlig politisk demonstration
mod det velordnede regeringsskifte, ikke sandt?
Nej, det er ikke... Som sagt stod jeg ved en aviskiosk, da...
Da De forhindrede en politibetjent i at gøre sin pligt.
Men vi har mere alvorlige bekymringer.
Hvem har givet Dem det?
- Det ved jeg ikke. - Og dog valgte De at gemme det.
Det var kun...
Lokalnummeret hører til i Det Tredje Direktorat i KGB.
Det Tredje Direktorat modsætter sig den forfatningsretlige overdragelse
af regeringsmagten til Korsjenko.
De tilbageholdes her i henhold til paragraf 70,
som ikke omfatter de strengeste straffe.
Men hvis vi finder ud af, at De er her under falsk foregivende
og sammen med det korrupte Gorbatjov-regime modarbejder vores nation,
vil det være en skærpende omstændighed, der giver en tiltale efter paragraf 64.
"Højforræderi."
Straffen for det kan være alt fra så lidt som ti år i arbejdslejr...
...eller så skrap som døden.
Men fortæller De mig, hvad jeg gerne vil vide, kan jeg måske hjælpe Dem.
Jeg beder Dem...
- Følg med mig! - Jeg er lige bag dig!
- Er du okay? - Ja, det er fint.
Siden Kronos-missionen har jeg haft vildt ondt i siden.
Det hjalp den manøvre nok ikke på, vel?
Det føles, som om en hest har sparket mig.
Majakovskij kan ikke give mig noget mod smerterne.
Kom med i min have.
Efter kl. 22. Drivhus C.
Hvorfor?
Fordi jeg beder dig om det.
Jamen hvordan skal jeg så kunne sige nej?
Kom ind.
Det skal nok gå godt.
Hallo?
Herinde.
Mit team har udviklet teknikker, der overgår iskerner og vandprøver.
De opsporer tegn på liv i selve klipperne.
Takket være dine robotter.
NASA sender mig kopier af alle jeres forsøgsresultater. Imponerende arbejde.
Men I har ikke besvaret det afgørende spørgsmål.
Hvilket?
Hvad kan jeg få ud af min investering?
Hvis vi finder liv, kortlægger vi genomet og separerer proteinerne.
Vi afdækker hemmelighederne.
Dermed kan vi måske afdække vores egne hemmeligheder.
Hvem ved, hvilke bioteknologiske fremskridt det kan føre til?
Jeg kan stadig ikke se afkastet i det.
- Opdagelser kan ikke sættes i banken. - Jeg fatter det ikke.
Jeg troede, du gik op i opdagelser og udforskningen af universet.
Jeg er smigret over, at I tog helt herud for at besøge mig,
og jeg er ked af, at jeg kan ikke hjælpe jer,
men det her... er ikke noget for mig.
Beklager.
Tak.
Vent. Var det det?
Ja, det tror jeg.
Ved du hvad?
Du er fuld af lort.
Jeg kan huske, da min mor fik arbejde hos dig.
Hun havde aldrig mødt nogen, der brændte så meget for at skabe en bedre verden.
Alle dine store planer om at kolonisere Mars, Saturns måner, Jupiter.
Nu sidder du i dit elfenbenstårn og ser din bankkonto vokse og vokse.
Du tør ikke forlade dit eget hus.
Hvad fanden er der sket med dig?
Vil du gerne vide det, Kelly? Det var din mor.
Hun dolkede mig i ryggen.
Men jeg er taknemlig. Det er jeg.
For hun fik mig til at se klart, hvordan folk i virkeligheden er.
Fuck.
- Jeg skulle nok ikke have nævnt min mor. - Tror du ikke?
Smukt.
Jeg er imponeret.
Du virker ellers ikke som den store landmand.
Kelly, min datter, er den med grønne fingre i vores familie.
Hun dyrkede de første planter på Mars.
For mig er det bare en hobby.
Hjemme i Houston trissede jeg tit rundt i haven sammen med Karen.
- Min kone. - Jeg ved godt, hvem hun var, Edward.
Alle i verden kender Karen Baldwin.
Jeg føler mig tæt på hende, når jeg arbejder her.
Ikke på en sørgelig måde.
Det er bare rart, ikke?
Min far var gartner for Brezjnev.
I hans sommerhus ved Sortehavet.
Da jeg var lille, arbejdede jeg sammen med ham i haverne.
Duften her...
...minder mig om ham.
Jeg ville ønske, jeg hørte fra ham, at han var okay.
Jeg er sikker på, at du snart hører fra ham.
Du...
Jeg har noget til dig.
Men ja... Du må aldrig fortælle nogen om det her.
Min mund er lukket...
- Aldrig - Aldrig.
Edward.
Nej, det er pot. Marihuana.
- Det ved jeg godt. - Okay.
Hvordan har du fået det herop?
Karen havde en ven, Wayne.
Han gav mig nogle frø til at lindre ømhed og smerter,
så jeg plantede dem, og så voksede de bare.
Nej.
Det her er til din ryg.
Bare hold fingeren der.
- Sådan? - Ja. Så inhalerer du.
Og så giver du slip.
Sådan.
Hold røgen inde.
Undskyld.
Det betyder bare, at du gør det rigtigt.
Det er som al anden smertelindring. Man må ikke flyve påvirket.
I mindst otte timer. Det ved jeg godt.
Fantastisk.
Siger du, at du ryger for at lindre ømhed og smerter?
Ja.
Hvad er der galt?
Det ved jeg ikke.
Jeg er oberst Vidor Kolikoff.
Tak.
Jeg beklager, at De blev blandet ind i vores... politik.
Jeg kan forsikre Dem for,
at hæren arbejder for at genoprette orden og få hr. Gorbatjov til magten igen.
Hvis De vil bære over med mig.
Ned på knæ.
Fortæl mig så om det kort,
du fandt på hende.
Jeg beder dig.
Hold op.
Jeg kan ikke...
Jeg spørger igen.
Fortæl mig om kortet.
Du ringede til nummeret, og hvem...
...hvem tog den?
Manden sagde, at det var et urmagerværksted.
Jeg fortalte ham, at jeg havde fundet nummeret hos Margaret Reynolds.
Og så?
Mit opkald blev viderestillet,
og en anden mand tog telefonen.
Han sagde, at Margaret Reynolds er en af deres mest værdsatte kunder.
Han sagde, at det var godt, jeg ringede til ham.
Hvem gav Dem det kort?
Kvinden oplyste ikke sit navn.
Det nummer er en fælde,
der viderestilles til Det Andet Direktorat i KGB.
Du talte ikke bare med KGB.
Du talte med den del af KGB, der overvåger resten af KGB.
Sikkerhedstjenesten. Det er dem, der støtter Korsjenko.
Det er dem, der står bag kuppet.
Manden i røret...
...sagde han, hvem hun er?
Nej.
Hvad vil du...
Den kvinde, der gav Dem kortet, hvordan så hun ud?
Hun var nok i tresserne.
Jeg ved ikke, hvem hun er.
Jeg talte kun med hende helt kort.
- Hvad er Deres forhold til hende? - Jeg ved ikke, hvad De taler om.
Nu fortæller De mig alt, hvad De ved om den kvinde.
Hvad laver du?
Hej.
Jeg fandt den her kompressor.
Jeg huskede på det, du sagde om svyazi.
Du brokker dig altid over, at dit destillationsapparat er langsomt, så...
Tak, Milos.
- Ingen årsag. Skal vi se på den? - Gerne.
Sluk den!
- Nej... - Hold da kæft! Fuck!
Din kompressor ødelagde mit destillationsapparat!
Øjeblik. Lad mig lige se på det.
Fuck.
Pis.
Ja, termostaten er røget.
Jeg skal bruge en køleslange for at kondensere alkoholen til væskeform.
Ingen køleslange, ingen sprut?
Du skulle bare have ladet det være.
- Jeg sagde god for dig, Miles. - Jeg ved det godt. Undskyld.
- Hvor længe vil det være ude af drift? - Han sagde et par måneder.
Han skal have en ny termostat sendt herop.
Han må virkelig være rasende.
Jeg har aldrig set nogen være så rød i hovedet før.
Han fortalte mig i hvert fald, at jeg kunne stikke jobbet skråt op.
Beklager. Alle den slags termostater er blevet erstattet af nyere modeller.
Jeg vidste, det ville ske.
Lige da det begyndte at gå bedre for mig.
Det er bare lidt modgang. Han bliver sikkert god igen.
Vent lidt.
Interessant.
- Hvad? - Der er stadig en på basen.
Uno momento.
- Hold da op. - Hvad?
Nordkoreanerne har den.
- Nordkoreanerne? På deres område? - Ja.
Pis.
Okay. Det er ikke helt umuligt.
Jeg kan bare... Jeg kan gå derhen og tale med dem.
Det kan du ikke mene.
Det var Palmers vigtigste regel. Hold dig væk fra Nordkorea.
Hvor slemt kan det være? Vi er alle sammen heroppe og er ikke så forskellige.
Men nordkoreansk territorium på basen svarer til selve Nordkorea.
Siger du, at du vil gå ind i den demilitariserede zone
og banke på hoveddøren?
Ja. Der er styrke i at være flere, ikke?
Fandeme nej.
Jeg lever allerede på lånt tid, da ulykkesrapporten er på vej.
Jeg skal være pletfri, hvis jeg vil tilbage på asteroideprogrammet.
Hvad med dig? Er du frisk på et eventyr?
Det bliver et nej herfra. Jeg er bange for Palmer. Meget bange.
FOLKEREPUBLIKKEN KOREA INGEN ADGANG
FORBINDER
Hvad er det?
En advarsel om forhøjet metan.
Tjek reservesensorerne.
Javel.
Jeg skal tjekke luftkvaliteten her. Der kan være en læk.
Luk nu op.
Du har ikke adgang.
Metan.
Hvad vil de?
Ind!
Afvist!
Du må ikke komme...
ADVARSEL LYSET BLINKER VED GIFTIG GAS
Jeg hørte, at Kreml var omringet af kampvogne, og Gorbatjov...
Der er en mulig læk i køleanlægget i det nordkoreanske modul.
Der er allerede en Helios-tekniker der. Nulstil bare alarmen.
Hør her. Alle jeres folk skal ud.
Jeg skal tjekke luftkvaliteten. Det kan være farligt.
Det er Folkerepublikken Koreas suveræne område.
Hvis du gerne vil kvæles, må du selv om det. Jeg skal passe mit job.
Det er et spørgsmål om sikkerhed. Er du med? Sikkerhed.
Han siger, det handler om sikkerhed.
Vi må evakuere.
Vi evakuerer modulet midlertidigt.
Ingen kommer ind igen, før jeg giver lov til det.
Pis. Du gav mig et chok.
Det var falsk alarm. Luften er ren. Ingen spor af forurening.
Formentlig en defekt sensor. Det er sket et par gange i min tid her.
- Strømmen påvirker måleren... - Hvad er der i mappen?
- Jeg... - Du har plantet en optager.
Nej. Jeg er reparatør.
Vis mig, hvad der er i mappen, eller jeg melder den amerikanske spionage.
Nej, nej. Du tager fejl.
De er ikke... Jeg er ikke spion.
- Nej? - Nej.
Hvad lagde du så i mappen?
En termostat. Jeg havde brug for den, og jeres er den eneste på basen.
Undskyld.
- Hvorfor havde du brug for den? - Der er en bar, hvor man drikker alkohol.
Du arbejder sammen med Bresjov? Ilja.
Kender du Ilja?
Jeg kender til smugleriet.
Vi har øjne overalt på basen.
Hør her. Jeg vil gerne undskylde for det hele.
Det var dumt. Jeg sætter den bare...
Nej.
Behold den. Men jeg har brug for, at du hjælper mig.
Måske griber vi det forkert an.
Vi kan gå efter en international partner.
ESA?
- Eller kineserne. De har masser af penge. - Ja, lad mig prøve.
Værsgo.
- Der var hun. - Dev?
Kelly. Kom her.
Mor, se her.
Mønten er i den her hånd.
Tre, to, en.
Abracadabra.
Hvor blev den af?
- Pokkers. - Kom, Aleksej.
Du skal bare øve dig, unge Alex.
Hvordan nåede du frem før os?
Det hjælper at have et privatfly.
Hvad vil du, Dev?
Undskylde for det, jeg sagde om din mor.
Min telefon fungerer.
Nej, det havde ikke fungeret.
Din mor var nemlig en helt særlig kvinde.
Hun betød meget for mig.
Jeg har tænkt over det, du sagde.
Undskyld. Det var strengt.
Ja, det var det.
Men det fik mig til at tænke på min far.
Der var folk, der svigtede ham.
Folk, han troede, han kunne regne med.
De sårede ham så dybt, at han simpelthen gav op.
Uden at opdage det var jeg på vej mod at gøre det samme,
indtil I trådte ind ad døren.
Siger du, at du har ombestemt dig og alligevel vil støtte vores projekt?
Nej.
Den gyldne regel i erhvervslivet er, at man aldrig investerer sine egne penge.
Hvis penge skal vi så bruge?
Helios'.
Vi har allerede været hos Helios, Dev. De afviste os.
Jeg tror, den nye ledelse vil tage bedre imod vores forslag.
Hvilken nye ledelse?
Os.
Foreslår du i ramme alvor, at vi overtager Helios?
Jeg har stadig en del aktier i selskabet, og du arvede alt efter din mor.
Hvis vi kan overbevise aktionærerne om at tro på os, kan vi godt klare det.
Hvad siger I?
Fuck det. Vi gør det.
Godt.
Og nu... aktionærerne.
Jeg kontakter de her tre.
Kelly, jeg vil gerne have, at du kontakter de her.
Jeg tager den her.
Vi har kendt hinanden længe.
Ja?
Det er mig.
Aleida. Jeg var ikke sikker på, om du...
Der er vist en, der har haft travlt med at shoppe.
Hvad bringer dig hid?
Jeg har noget, du skal se på.
Øjeblik.
ROBOTTEN ROBBY TALENDE FIGUR
Hold da op.
Du har Robotten Robby fra Forbidden Planet.
Det er Victors yndlingsfilm.
Sæt den på plads igen!
Lige der, hvor du tog den. Lige der.
Kom så.
Undskyld. Det...
Jeg ved bare, hvor alting er. Jeg vil ikke miste dem.
Vis mig det. Kom så.
Det kender jeg godt til.
Det er et fascinerende projekt, men jeg troede, Hobson lukkede ned for det.
Vi prøver i den private sektor.
Vi?
Forlader du NASA?
For at arbejde på det her sammen med Kelly Baldwin?
Og Dev Ayesa.
For pokker.
Jeg ved godt, det er tosset, men Dev har stadig mange Helios-aktier.
Det har Kelly også.
Får vi lidt flere aktionærer med os, kan vi få magten over selskabet tilbage.
Så det var derfor, du kom.
Mine aktier.
Det er en mulighed for at udøve forskning uden alt det politiske gøgemøg...
Spar mig din salgstale. For fanden.
For pokker. Jeg skriver under på skidtet, og så kan du smutte igen.
Bill...
Undskyld, at jeg ikke har besøgt dig så længe.
Jeg forstår godt, at du er vred på mig. Men jeg...
Jeg er ikke vred.
- Er du ikke? - Nej. Jeg forstår det godt.
Du gad sikkert heller ikke se mig.
Men hvis du vil have min hjælp, må du forklare mig noget.
Hvad?
Hvorfor du efter 15 år skrider fra NASA
for at arbejde på et privat robotprogram, der helt ærligt er under din standard.
Du burde være leder nu.
Du kan sgu det her i søvne. Det ved du godt.
- Jeg magter ikke bemandede rumflyvninger. - På grund af ulykken med Ranger-1?
Du har da mistet folk før.
Alle har åbenbart en grænse.
Men du virkede altid mere robust. Du kom jo tilbage, da...
Jeg havde ikke noget valg.
- Det skyldte jeg dem, vi mistede. - Mener du Margo?
Nej.
Hun løj for dig. Hun forrådte sit land, men alligevel...
Lad os ikke skændes om det igen, vel?
Vi ved ikke, hvorfor hun gjorde det. Russerne tvang hende nok.
- Så vi skal altså skændes om det igen. - Bill!
Jeg prøver at sige, at jeg ikke er mere robust end dig.
Da jeg trådte ind i det nye kontrolrum for første gang...
Skinnende. Pletfrit.
Jeg blev ramt af stanken af brændende plastic.
Den går lige i svælget.
Den brænder.
Ja.
Men lugten aftog, og hver morgen vågnede jeg med...
...en følelse af rædsel.
Med asteroiden...
...vendte det hele tilbage.
Jeg løb kraftedeme min vej, Bill.
Jeg forlod min post...
...og jeg kunne ikke gå derind igen.
Du tissede da ikke i bukserne.
Det er rigtigt nok.
Vil du ikke arbejde sammen med mig?
Ligesom i gamle dage. Så kan du komme lidt ud.
Gør, hvad du vil med mine aktier. Jeg stoler på dig.
Men jeg vender aldrig tilbage.
Hej, ms. Reynolds.
Lad mig spørge Dem igen. Hvem er kvinden fra parken?
Som sagt sagde hun aldrig, hvem hun arbejder for.
Alligevel beskytter De hende. Hvorfor?
Jeg beder Dem.
De må tro mig.
Jeg ved ikke, hvem hun er.
Jeg er midt i noget.
Farvel.
Nej.
Vent. Ring til den amerikanske ambassade.
Nej. Lad være.
Kort sagt fortsætter udvidelsen af helium-3-raffinaderiet på Jorden,
mens vi optrapper minedriften på Månen
svarende til de kapitaludgifter, vi har fremlagt i dag, på 29 milliarder.
Vi bliver på sporet.
Et spørgsmål. Richard.
Dev Ayesa, vi er midt i et bestyrelsesmøde her.
Vedtægterne kræver, at jeg henvender mig til bestyrelsen for at overtage firmaet.
Hej, bestyrelse.
Med 23 andre aktionærer i ryggen har jeg sikret mig majoriteten,
og jeg bliver administrerende direktør med øjeblikkelig virkning.
Dev, beklager, men det er der et væld af foranstaltninger imod.
Hvis I prøver at forhindre det, tager jeg kampen op.
Ethvert forsøg på modstand bliver lagt ned med det samme.
Hvis I sagsøger mig, anlægger jeg et modsøgsmål.
Hvis tilsynsmyndigheden indblandes, går der måneder med det.
Det vil få aktiekursen til at styrtdykke,
og selskabets ry bliver totalsmadret.
Så hvad vil vi gøre ved det?
Læren fra Ikaros er ikke, at man skal holde sig fra Solen.
Det er sgu, at man skal lave bedre vinger.
Den bedste måde at gribe fremtiden på er at opfinde den.
Så lad os komme i gang. Du er uønsket i bygningen fra nu af.
Filer, adgang og mails er låst. Vær venlig at forsvinde.
Arlene Spielman, Phillip Hillhouse, Marla Bales.
I ville slet ikke til Mars. Ud med jer.
Jeg mener det. Ud.
Den ene fod foran den anden.
Jeg lukker hele økonomiafdelingen. Vær venlige at gå.
Ivan Ochoa,
det statstilskud, du forhandlede på plads for helium-3, er uhørt. Du skrider også.
Zoe Howard. Sean Doorly. Ud med jer.
Jeg ved ikke, hvordan du gjorde det, Milos, men tusind tak.
Selv tak.
Skål.
Og kom igen i morgen. Jeg har mere, du kan tage dig af.
Det glæder jeg mig til. Men der er lige en ting til.
Jeg skaffede dig måske en ny kunde i dag.
Gjorde du det?
Kom ind, min ven. Kom bare ind.
Kom.
Hvad kan jeg gøre for dig?
Hvem skulle have troet det? Nixon åbnede Kina, og du åbnede Nordkorea.
Kunne du tænke dig en drink?
Huset giver den første.
Ingen drink.
Jeg kan skaffe alt, hvad du mangler.
Playboy. Fodcreme. Endda en laserdisc.
Jeg har brug for,
at du skaffer mig min kone.
Jeg beder jer.
Tag hætten af hende.
Om forladelse, ms. Madison. Det tog mig noget tid at finde Dem.
Jeg... Jeg var...
De ville vide...
Det er okay. De er i sikkerhed nu.
Kom. Følg med mig.
Hvem er De?
Jeg hedder Irina Vasiljevna Morozova.
De skal arbejde for mig.
Arbejde for Dem?
Stjernebyen.
Gorbatjov og hæren er blevet enige.
Korsjenko er ny præsident.
Jeg er blevet udnævnt til ny chef for Roscosmos.
Jeg har brug for dygtige folk. Og De er meget dygtig.
Men De kender mig knap nok.
Jeg har kendt dig længe, Margo.
Kommer du?
Tekster af: Eskil Hein